b"\n_START_ARTICLE_\nThe American Review: A Whig Journal\n_START_PARAGRAPH_\nThe American Review, cunoscut alternativ sub numele de The American Review:\xc2\xa0A Whig Journal \xc8\x99i The American Whig Review, a fost o revist\xc4\x83 lunar\xc4\x83 din New York\xc2\xa0care a fost publicat\xc4\x83 \xc3\xaentre 1844\xc2\xa0\xc8\x99i 1852. Editat\xc4\x83 de Wiley and Putnam, ea a fost de\xc8\x9binut\xc4\x83 \xc8\x99i\xc2\xa0redactat\xc4\x83 de c\xc4\x83tre George H. Colton.\n_START_SECTION_\nIstoric\n_START_PARAGRAPH_\nPrimul num\xc4\x83r al American Review a fost datat ianuarie 1845, de\xc8\x99i a fost probabil publicat\xc2\xa0mai cur\xc3\xa2nd \xc3\xaen octombrie 1844. Momentul apari\xc8\x9biei a fost astfel ales pentru a-l promova pe candidatul partidului Whig Henry Clay \xc3\xaen alegerile preziden\xc8\x9biale \xc3\xaempotriva lui\xc2\xa0James K. Polk, care a fost sprijinit de\xc2\xa0c\xc4\x83tre Democratic Review._NEWLINE_\xc3\x8en decembrie 1844, Edgar Allan Poe a fost recomandat ca redactor adjunct de c\xc4\x83tre\xc2\xa0James Russell Lowell, dar nu a fost angajat. \xc3\x8en mai 1846, Poe a scris o recenzie a crea\xc8\x9biei literare a lui Colton \xc3\xaen articolul The Literati of New York City, pe care l-a publicat \xc3\xaen Godey's Lady's Book. Poe a descris poezia \xe2\x80\x9eTecumseh\xe2\x80\x9d a lui Colton ca \xe2\x80\x9einsuportabil de plictisitoare\xe2\x80\x9d, dar a spus c\xc4\x83 revista era una dintre cele mai bune de acest gen din Statele Unite ale Americii._NEWLINE_The American Review a avut onoarea de a fi primul periodic\xc2\xa0autorizat pentru a publica poemul \xe2\x80\x9eCorbul\xe2\x80\x9d \xc3\xaen februarie 1845. Acesta a fost tip\xc4\x83rit\xc2\xa0sub pseudonimul \xe2\x80\x9eQuarles\xe2\x80\x9d. Un alt poem binecunoscut\xc2\xa0al lui Poe, \xe2\x80\x9eUlalume\xe2\x80\x9d, a fost publicat de asemenea pentru prima dat\xc4\x83 (anonim) \xc3\xaen American Review. Printre alte scrieri ale lui Poe care au fost publicate \xc3\xaen American Review se afl\xc4\x83 \xe2\x80\x9eMic\xc4\x83 discu\xc8\x9bie cu o mumie\xe2\x80\x9d \xc8\x99i \xe2\x80\x9eFaptele \xc3\xaen cazul domnului Valdemar\xe2\x80\x9d._NEWLINE_The American Review \xc8\x99i-a \xc3\xaencetat apari\xc8\x9bia \xc3\xaen anul 1852, fiind \xc3\xaen imposibilitatea de a continua s\xc4\x83-\xc8\x99i pl\xc4\x83teasc\xc4\x83 proprii\xc2\xa0colaboratori."